  Туспуктэм: vk.com (Ученик года - 2022) Майя Бывальцева Воткаысь Анастасия Поносоваез «Ученик года» вожвылъяськонын нимысьтыз кузьымен пусйизы. Конкурслэн йылпумъян люкетэз 10-15 коньывуонэ Ульяновскын ортчиз. Со сярысь Удмуртиысь тӧролэн но кивалтэтлэн пресс-службазы ивортӥз. Конкурслэн финалаз пиналъёс вить эскеронъёсты ортчизы: творчество пыр асэнызы тодматон, «Тотальной диктант» гожтон, ӵектос дасян, азинлыко ужан амалэн тодматон но пӧртэм ужпумъёсты сэрттон-пертчон. Кунысь устоез дышетскись луон понна Россилэн 42 улосвылъёсысьтыз 9-11 классъёсын дышетскись 150 пиналъёс нюръяськизы. Соос пӧлын Удмуртиысь сизьым нылъёс но пиос. 2022-тӥ арын «Ученик года» нимез Курскысь Владимир Терехов басьтӥз. Тодэ вайытом, Воткаысь Совето Союзлэн Героезлэсь В. Г. Стариковлэсь нимзэ нуллӥсь Удмурт кадет корпус 2021-2022 дышетскон арлы йылпумъянъёсъя Приволжск федерал окргъя устоез луиз.  Тегъёс: пиналъёс вожвылъяськон Удмуртия Вотка  